অসুস্থ্য দেহে নানা রূপ রোগভোগ ও ব্যাথা-বেদনা থাকে।শুধু দুর্ভোগ ও যাতনাই নয়,কোন কোন ব্যাধি দ্রুত প্রাণনাশও ঘটায়।অসুস্থ্য জনগোষ্ঠির জীবনেও তেমনি দ্রুত ধ্বংস বা বিপর্যয় ডেকে আনে কিছু গুরুতর সামাজিক ব্যাধি।ডেকে আনে মহান আল্লাহর গজবও।সে ধ্বংস বা গজব থেকে বাঁচতে হলে চিকিৎস্যকদের ন্যায় রাষ্ট্রনায়কদের দায়িত্ব হলো জাতিধ্বংসী সে মূল রোগটিকে দ্রুত সনাক্ত করা ও চিকিৎসা করা। প্রশ্ন হলো,বাঙালী মুসলমানের জীবনে সে মূল রোগটি কি? ক্যান্সার নানারূপ লক্ষণ নিয়ে হাজির হয়।এ রোগে যেমন ক্ষুধা লোপ পায়,তেমনি শক্তি ও ওজনও কমতে থাকে।শরীরে লাগাতর ব্যথা-বেদনাও দেখা দেয়।তবে মূল রোগটি ব্যাথা-বেদনা,ওজনহ্রাস বা শক্তিহানি নয়,বরং সেটি হলো ক্যান্সার।ফলে ব্যাথা-বেদনা,ওজনহ্রাস বা শক্তিহানি সারাতে হলে ক্যান্সারের চিকিৎসায় হাত দিতে হয়।তেমনি অসুস্থ্য জাতির জীবনেও মিথ্যাচার,ব্যাভিচার,দুর্বৃত্তি,সন্ত্রাস,খুন-গুম,লুটতরাজ ও নানারূপ কুকর্মগুলো মূল রোগ নয়,বরং সেগুলি হলো মূল রোগের উপসর্গ। মূল রোগটি হলো জ্ঞানহীনতা।ইসলামের পরিভাষায় এটি জাহেলিয়াত।